छाती में दर्द और सांस लेने में तकलीफ के बाद अस्पताल लाया गया; इलाज के दौरान तोड़ा दम
Morinda Beadbi kand Update; Sacrilege Of Guru Granth Sahib Accuse Died | Civil Hospital Mansa  पंजाब के रूपनगर जिले में मोरिंडा के कोतवाली साहिब गुरुद्वारे में बेअदबी के आरोपी की संदिग्ध परिस्थितियों में सोमवार देर रात मौत हो गई।
पंजाब के रूपनगर जिले में मोरिंडा के कोतवाली साहिब गुरुद्वारे में बेअदबी के आरोपी की संदिग्ध परिस्थितियों में सोमवार देर रात मौत हो गई। मृतक की पहचान जसवीर सिंह के तौर पर हुई। वह मानसा की तमकोट जेल में बंद था। 4 दिन पहले 29 अप्रैल को ही जसवीर सिंह को रूपनगर से मानसा जेल में शिफ्ट किया गया था।
जसवीर सिंह को सोमवार शाम अचानक मानसा के सिविल अस्पताल लाया गया था। वहां उसका इलाज चल रहा था, तभी अचानक डॉक्टरों ने उसे मृत घोषित कर दिया। जेल विभाग का कहना है कि जसवीर सिंह की छाती में दर्द उठा था और उसे सांस लेने में तकलीफ हो रही थी। जिसके बाद जेल प्रशासन तुरंत उसे अस्पताल लेकर गया था।
जसवीर ने रात 9:10 पर तोड़ा दम
सिविल अस्पताल के डॉक्टर्स का कहना है कि शाम 4.10 बजे आरोपी जसवीर सिंह को सिविल अस्पताल लाया गया था। उसकी छाती में दर्द था। 8 बजे उसकी तबीयत अधिक बिगड़ गई। उसे बचाने का प्रयास किया गया, लेकिन रात 9:10 बजे उसने दम तोड़ दिया।
जसवीर पर कोर्ट में तानी थी पिस्तौल
चार दिन पहले ही मृतक जसवीर सिंह पर कोर्ट में पेशी के दौरान हमला हुआ था। पुलिस जसवीर सिंह को कोर्ट लेकर पहुंची थी। इसी दौरान एक वकील ने उस पर पिस्तौल तान दी थी। जिसके बाद भीड़ इधर-उधर भागने लगी और पुलिस ने तुरंत एक्शन लेते हुए आरोपी वकील को पकड़ लिया था। इसके बाद कोर्ट ने उसे 14 दिन की न्यायिक हिरासत में भेज दिया था और जसवीर सिंह को मानसा जेल में शिफ्ट कर दिया गया।
बीते सोमवार गुरुद्वारे में पाठियों पर किया था हमला
जसवीर सिंह ने एक सप्ताह पहले सोमवार के दिन कोतवाली साहिब गुरुद्वारे में पाठियों पर हमला कर दिया था। इतना ही नहीं, जसवीर सिंह गुरुद्वारे में जूते लेकर पहुंच गया। पहले उसने पाठियों को उठने के लिए कहा, इसके बाद सीधा ही गुरु ग्रंथ साहिब के पास गया और पाठियों को थप्पड़ मार दिए। इसके साथ ही गुरु ग्रंथ साहिब को भी फेंकने का प्रयास किया। लेकिन लोगों ने उसे तुरंत पकड़ लिया और जम कर भीड़ ने उसके साथ मारपीट की थी।
ये खबरें भी पढें...
पंजाब में गुरुद्वारे में जूते पहनकर घुसा युवक:श्री गुरुग्रंथ साहिब के सामने पाठियों को मारे थप्पड़; आरोपी सिख वेशभूषा में था
पंजाब में श्री गुरुग्रंथ साहिब की बेअदबी की बड़ी घटना सामने आई है। यहां एक केशधारी युवक ने गुरुद्वारे के अंदर घुसकर पाठ कर रहे ग्रंथियों को पीटना शुरू कर दिया। यह घटना सोमवार को रोपड़ जिले के मोरिंडा में हुई। घटना के बाद गुरुद्वारे में मौजूद लोगों ने बेअदबी करने वाले युवक को पकड़ लिया और जमकर धुनाई कर डाली। संगत युवक को घसीटते हुए गुरुद्वारे से बाहर ले गई। (पढ़ें पूरी खबर)
पंजाब में गुरुद्वारे में जूते पहनकर घुसा युवक:श्री गुरुग्रंथ साहिब के सामने पाठियों को मारे थप्पड़; आरोपी सिख वेशभूषा में था
पंजाब के जिला रूपनगर के मोरिडा में बेअदबी मामले के आरोपी जसवीर सिंह पर आज हमला करने का प्रयास किया गया। आरोपी को आज रूपनगर कोर्ट में 2 दिन का रिमांड खत्म होने के बाद पेश किया गया, लेकिन इस दौरान एक वकील कोर्ट कॉम्पलेक्स में रिवॉल्वर लेकर घुस आया। (पढ़ें पूरी खबर)